బోడకుంటి వెంకటేశ్వర్లు

బోడకుంటి వెంకటేశ్వర్లు తెలంగాణ రాష్ట్రానికి చెందిన రాజకీయ నాయకుడు. ఆయన వరంగల్ లోక్‌సభ నియోజకవర్గం సభ్యుడిగా, రెండుసార్లు ఎమ్మెల్సీగా పనిచేశాడు. ఆయన 2016లో తెలంగాణ శాసన మండలిలో ప్రభుత్వ చీఫ్ విప్‌గా నియమితులయ్యాడు.

జననం, విద్యాభాస్యం
బోడకుంటి వెంకటేశ్వర్లు 1956, నవంబరు 5న తెలంగాణ రాష్ట్రం, జనగామ జిల్లా, బచ్చన్నపేట గ్రామంలో బి.సిద్దయ్య, లక్ష్మమ్మ దంపతులకు జన్మించాడు. ఆయన హైదరాబాద్ లోని ఎన్.బి. సైన్స్ కాలేజీలో బీఎస్సీ పూర్తి చేశాడు.

రాజకీయ జీవితం 
బోడకుంటి వెంకటేశ్వర్లు తెలుగుదేశం పార్టీ ద్వారా రాజకీయాల్లోకి వచ్చి, తొలిసారి 1988లో బచ్చన్నపేట ఎంపీపీగా పోటీ చేసి గెలిచాడు. ఆయన 1995 మే నుండి 1999 అక్టోబరు వరకు వరంగల్ జిల్లా పరిషత్ చైర్మన్‌గా పనిచేశాడు. వెంకటేశ్వర్లు 1999లో జరిగిన పార్లమెంట్ ఎన్నికల్లో తెలుగుదేశం పార్టీ అభ్యర్థిగా వరంగల్ లోక్‌సభ నియోజకవర్గం స్థానం నుండి పోటీ చేసి ఎంపీగా గెలిచాడు. ఆయన ఎమ్మెల్యే కోటా మండలి ఎన్నికల్లో 2009లో తెలుగుదేశం పార్టీ నుండి ఎమ్మెల్సీగా ఎన్నికయ్యాడు. తెలంగాణ రాష్ట్రం ఏర్పడ్డాక తెలంగాణ రాష్ట్ర సమితి పార్టీలో చేరాడు. వెంకటేశ్వర్లు 2015లో జరిగిన ఎమ్మెల్యే కోటా మండలి ఎన్నికల్లో టీఆర్‌ఎస్ నుండి రెండోసారి ఎమ్మెల్సీగా ఎన్నికయ్యాడు. బోడ‌కుంటి వెంక‌టేశ్వ‌ర్లు ఎమ్మెల్సీ పదవీకాలం 2021 జూన్ 3న ముగిసింది.

ఎమ్మెల్సీగా
వెంకటేశ్వర్లు పెరిక కులస్తులకు భవనం నిర్మిచేందుకు అవసరమైన స్థలాన్ని కేటాయించాలని ముఖ్యమంత్రికి వినతిపత్రం అందజేశాడు.
పారిశుధ్య కారికులకు నిత్యావసరాలు పంపిణి చేశాడు.

మూలాలు

వర్గం:జనగామ జిల్లా రాజకీయ నాయకులు
వర్గం:తెలంగాణ శాసనమండలి సభ్యులు
వర్గం:1956 జననాలు
వర్గం:జనగామ జిల్లా వ్యక్తులు